**Materská škola – Óvoda Štúrova 1 986 01 Fiľakovo**

**SPRÁVA O VÝCHOVNO-VZDELÁVACEJ ČINNOSTI, JEJ VÝSLEDKOCH A PODMIENKACH ZA  ŠKOLSKÝ ROK 2019/2020**

Predkladá: Helena Kecskemétiová

riaditeľka MŠ - Óvoda

Prerokované a schválené

v pedagogickej rade dňa: 26. októbra 2020

Prerokované v rade školy dňa: 29. októbra 2020

**OBSAH:**

1. Východiská
2. Základné identifikačné údaje o škole
3. Údaje o počte detí v materskej škole
4. Údaje o počte novoprijatých detí do materskej školy k 15.9.2019
5. Údaje o počte zapísaných detí do základnej školy
6. Údaje o výsledkoch hodnotenia podľa poskytovaného stupňa výchovy a vzdelávania
7. Uplatňovanie učebných plánov
8. Údaje o počte zamestnancov materskej školy
9. Údaje o ďalšom vzdelávaní pedagogických zamestnancov
10. Údaje o aktivitách a prezentácii materskej školy na verejnosti
11. Údaje o projektoch, do ktorých je materská škola zapojená
12. Údaje o výsledkoch inšpekčnej činnosti vykonanej ŠŠI v materskej škole
13. Údaje o priestorových a materiálno – technických podmienkach materskej školy
14. Údaje o finančnom a hmotnom zabezpečení výchovno – vzdelávacej činnosti materskej školy
15. Ciele, ktoré si materská škola určila v koncepčnom zámere rozvoja materskej školy na školský rok 2019/2020 a vyhodnotenie ich plnenia
16. Oblasti výchovno – vzdelávacej činnosti, v ktorých materská škola dosahuje dobré výsledky a oblasti, v ktorých sú nedostatky a treba úroveň výchovy a vzdelávania zlepšiť
17. Ďalšie informácie o materskej škole

**1.VÝCHODISKÁ:**

Správa o výchovno – vzdelávacej činnosti, jej výsledkoch a podmienkach škôl a školských zariadení za školský rok 2019/2020 je vypracovaná v zmysle:

* Vyhlášky MŠ SR č.9/2006 Z. z. o štruktúre a obsahu správ o výchovno – vzdelávacej činnosti, jej výsledkoch a podmienkach škôl a školských zariadení
* Metodického usmernenia MŠ SR č.10/2006-R
* Koncepcie rozvoja materskej školy na roky 2015 - 2020
* Školského vzdelávacieho programu „Poznávaj svet“
* Plánu práce materskej školy na školský rok 2019/2020
* Vyhodnotenia plánu činností metodického združenia, plánu aktivít a podujatí a projektov

**2.ZÁKLADNÉ IDENTIFIKAČNÉ ÚDAJE O ŠKOLE:**

**Názov školy:** Materská škola – Óvoda

**Adresa školy:** Štúrova 1 986 01 Fiľakovo

**Telefónne číslo:** 047/43 81 066

**Fax:** -

**Internetová a elektronická adresa:** [mssturova@filakovo.sk](mailto:mssturova@filakovo.sk)

www.materskaskola-ovoda.webnode.sk

**Zriaďovateľ:** Mesto Fiľakovo

Radničná 25

986 01 Fiľakovo

[www.filakovo.sk](http://www.filakovo.sk), mesto@filakovo.sk

**Riaditeľka MŠ-Óvoda:** Helena Kecskemétiová

**Zástupkyňa riaditeľky:** Mgr. Iveta Bodóová

**Vedúca ŠJ:**  Agneša Magová

**Rada školy:** Ustanovujúce zasadnutie Rady školy sa uskutočnilo dňa 15. októbra 2018. Funkčné obdobie sa začalo dňom 16.októbra 2018 na obdobie 4 rokov. Rada školy má 11 členov, jej činnosť sa spravuje Štatútom rady školy.

|  |  |  |
| --- | --- | --- |
| **Meno a priezvisko** | **Funkcia** | **Zvolená/ý/delegovaná/ý za** |
| Mgr. Gabriela Fungáčová | zapisovateľka Rady školy | pedagogických zamestnancov |
| Bc.Lívia Csúz | člen Rady školy | pedagogických zamestnancov |
| Agneša Magová | člen Rady školy | nepedagogických zamestnancov |
| Mgr. Gábor Fekete | člen Rady školy | rodičov |
| Denisa Golianová | podpredseda Rady školy | rodičov |
| Mgr. Lucia Belková | člen Rady školy | rodičov |
| Ing. Peter Pócsa | **predseda Rady školy** | rodičov |
| Róbert Eibner | člen Rady školy | zriaďovateľa |
| Ing. Ladislav Fehér | člen Rady školy | zriaďovateľa |
| Csilla Gallová | člen Rady školy | zriaďovateľa |
| Alexander Mede | člen Rady školy | zriaďovateľa |

Rada školy v školskom roku 2019/2020 sa na svojom prvom zasadnutí v októbri 2019 vyjadrovala k jednotlivým predkladaným materiálom. Medzi inými to boli:

● doplňujúce voľby do Rady školy zo zástupcov rodičov

● Správa o  výchovno – vzdelávacej činnosti, jej výsledkoch a podmienkach škôl a školských zariadení za školský rok 2018/2019

● Všeobecne záväzné nariadenie č.2/2019 prijaté mestským zastupiteľstvom vo Fiľakove dňa 20. júna 2019 na o výške príspevku na čiastočnú úhradu nákladov v školách a školských zariadeniach v zriaďovateľskej pôsobnosti mesta Fiľakovo

● Návrh programového rozpočtu materskej školy 2020-2022

● Plánované aktivity materskej školy

Naplánované zasadnutia Rady školy na mesiace marec a máj nebolo možné zorganizovať kvôli celoštátnym obmedzeniam v súvislosti prevencie šírenia ochorenia COVID-19, nemohlo byť vypísané a zrealizované výberové konanie na funkciu riaditeľky materskej školy, ktorej funkčné obdobie skončilo v máji 2020. Zriaďovateľom v zmysle platnej legislatívy na obdobie 6 mesiacov bola poverená vykonávaním funkcie riaditeľky materskej školy doterajšia riaditeľka. Nové výberové konanie bude zrealizované v školskom roku 2020/2021.

**Poradné orgány riaditeľky MŠ:**

**Pedagogická rada:**17 pedagogických zamestnancov

Zasadala 4-krát v zmysle plánu činnosti. Prerokovala POP MŠVVaŠ SR, školský poriadok materskej školy, organizačný poriadok materskej školy, plán práce, Plán profesijného rozvoja pedagogických zamestnancov na obdobie 2019 - 2022, správu o výchovno – vzdelávacej činnosti, jej výsledkoch a podmienkach škôl a školských zariadení. Uložila členom pedagogickej rady úlohy vyplývajúce z prerokovaných dokumentov v záujme zvýšenia kvality výchovno – vzdelávacej činnosti.

**Metodické združenie MŠ:** vedúca Mgr. Iveta Bodóová

Metodické združenie pracovalo podľa plánu činnosti. Na zasadnutiach sa zúčastňovali všetky učiteľky, prizývaná bola aj riaditeľka materskej školy. Svoju činnosť orientovali najmä na hodnotenie a revidovanie Školského vzdelávacieho programu. Učiteľky si navzájom odovzdávali poznatky a skúsenosti, ktoré získali realizovaním vzdelávania, tvorivých činností súvisiacich s výkonom pracovnej činnosti a sebavzdelávaním v rámci Ročného plánu vzdelávania pedagogických zamestnancov. Na jednotlivých zasadnutiach metodického združenia prezentovali ako využívajú nové učebné pomôcky a pracovné zošity vo výchovno – vzdelávacej činnosti, prezentovali nové aj doteraz využívané formy a metódy práce s deťmi v jednotlivých triedach. Zvýšenú pozornosť sme venovali na zasadnutiach problematike pedagogickej diagnostiky a hodnoteniu výchovno – vzdelávacieho procesu ako aj výmenu skúseností z práce s deťmi so špeciálnymi výchovno –vzdelávacími potrebami a využitie konzultácie s odbornými zamestnancami z CPPPaP v Lučenci.

**3.ÚDAJE O POČTE DETÍ V  MATERSKEJ ŠKOLE:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Triedy** | **Vyučovací**  **jazyk** | **Vekové**  **zloženie** | **Počet detí**  **k 15.9.19** | **Počet detí**  **k 30.6.20** | **Integrované**  **deti** | **Odklad**  **PŠD** | **Odchod**  **do ZŠ** | **Počet detí k 31.8.20** |
| A | VJS | 3-4 roč. | 22 | 21 | - | - | - | 21 |
| B | VJS | 4-5 roč. | 15 | 15 | - | - | - | 15 |
| B-1 | VJS | 3-4 roč. | 9 | 9 | - | - | - | 9 |
| C | VJS | 3-6 roč. | 23 | 23 | - | 2 | 10 | 13 |
| D | VJS | 5-6 roč. | 23 | 23 | - | 3 | 20 | 3 |
|  | **VJS** |  | **92** | **91** | - | **5** | **30** | **61** |
| M | VJM | 3-6 roč. | 22 | 23 | - | 1 | 13 | 10 |
| M-1 | VJM | 3-6 roč. | 14 | 14 | - | - | 5 | 9 |
| M-2 | VJM | 3-4 roč. | 10 | 10 | - | - | - | 10 |
| M-3 | VJM | 3-6 roč. | 16 | 16 | - | - | 6 | 10 |
|  | **VJM** |  | **62** | **63** | - | **1** | **24** | **39** |
|  |  |  | Spolu  **154 detí** | Spolu  **154 detí** | - | Spolu  **6 detí** | Spolu  **54 detí** | Spolu  **100 detí** |

**4.ÚDAJE O POČTE NOVOPRIJATÝCH DETÍ DO MATERSKEJ ŠKOLY K 1.9.2020**

|  |  |  |  |
| --- | --- | --- | --- |
| **Triedy** | **Vyučovací**  **jazyk** | **Vekové**  **zloženie** | **Počet detí**  **k 15.09.2020** |
| A | VJS | 4-5 ročné | 21 |
| B | VJS | 3-4 ročné | 16 |
| B-1 | VJS | 2-3 ročné | 9 |
| C | VJS | 5-6 ročné | 24 |
| D | VJS | 3-6 ročné | 22 |
| **5**  **triedy** | **VJS** |  | **92** |
| M | VJM | 3-6 ročné | 22 |
| M-1 | VJM | 3-6 ročné | 15 |
| M-2 | VJM | 2-3 ročné | 9 |
| M-3 | VJM | 3-6 ročné | 16 |
| **4**  **triedy** | **VJM** |  | **62** |
| **Spolu**  **9 tried** |  |  | **Spolu**  **154 detí** |

**Triedy s VJS:** 30 detí

**Triedy s VJM:** 24 detí

**Spolu: 54** detí

**Údaje o zariadení školského stravovania**

V školskom roku 2019/2020 sa v školskej jedálni stravovalo 154 detí, 26 zamestnancov a 3 cudzí stravníci.

Za školský rok 2019/2020 (od 1. septembra 2019 do 31. augusta 2020) bolo vydaných 17 720 obedov a 28 732 doplnkových jedál (desiata, olovrant).

Okrem toho v rámci projektu „Školské mlieko“ bolo vydaných 7 700 dávok mlieka a v rámci projektu „Školské ovocie“ 2 540 dávok ovocia.

Stravná jednotka na celodennú stravu – desiata, obed a olovrant bola pre dieťa 1,45 €.

Zákonní zástupcovia uhrádzali aj režijné náklady vo výške 0,20 €.

Pre dospelých stravníkov – zamestnancov bola stravná jednotka 0,97 € a cudzích stravníkov 2,33 € vrátane režijných nákladov vo výške 1 €.

Zamestnankyne školskej jedálne pracovali podľa Prevádzkového poriadku zariadenia školského stravovania schváleného Regionálnym úradom verejného zdravotníctva v Lučenci.

**5.ÚDAJE O POČTE ZAPÍSANÝCH DETÍ DO 1.ROČNÍKA /NULTÉHO ROČNÍKA:**

**ZŠ Školská 1:** 21/0 detí **ZŠ Farská lúka 64/A – VJS:** 3/0 deti

**ZŠ Štefana Koháriho II. s VJM – II. Koháry István Alapiskola, Mládežnícka 7:**

29 detí/ 0 deti

**ZŠ Lajosa Mocsáryho s VJM – Mocsáry Lajos Alapiskola, Farská lúka 64/B:**0/0 detí

**ZŠ pre žiakov s narušenou komunikačnou schopnosťou ul. Dr. Herza 6, Lučenec:** 1 dieťa

**6.ÚDAJE O VÝSLEDKOCH HODNOTENIA PODĽA POSKYTOVANÉHO STUPŇA VÝCHOVY A VZDELÁVANIA:**

V školskom roku 2019/2020 sme revidovali Školský vzdelávací program **„POZNÁVAJ SVET“** v súlade so Štátnym vzdelávacímprogramom predprimárneho vzdelávania pre materské školya podľa neho sme realizovali výchovno-vzdelávaciu činnosť.

Hlavným cieľom výchovy a vzdelávania v materskej škole je dosiahnutie optimálnej kognitívnej, senzomotorickej a sociálno – citovej úrovne ako základu pre školské vzdelávanie v základnej škole a pre život v spoločnosti. Obsah vzdelávania v materskej škole je obsahom všeobecného vzdelávania a je štruktúrovaný v oblastiach všeobecného vzdelávania, podobne, ako je to na následných stupňoch vzdelávania.

Obsah vzdelávania v materskej škole sa vymedzuje v týchto siedmych vzdelávacích oblastiach:JAZYK A KOMUNIKÁCIA, MATEMATIKA A PRÁCA S INFORMÁCIAMI,

ČLOVEK A PRÍRODA, ČLOVEK A SPOLOČNOSŤ, ČLOVEK A SVET PRÁCE, UMENIE A KULTÚRA, ZDRAVIE A POHYB

V materskej škole sa výchovno – vzdelávacia činnosť neviaže výlučne na jednu z konkrétnych vzdelávacích oblastí ale na úrovni plánovania obsahu vzdelávania sa vzájomne vzdelávacie oblasti prelínajú a integrujú.

Pri plánovaní a realizácii výchovno – vzdelávacej činnosti sme brali do úvahy vyváženosť vzdelávacích oblastí a volili vhodné kombinácie týchto oblastí pre jednotlivé vzdelávacie aktivity a ďalšie denné aktivity. Zohľadnili sme aj vývinové špecifiká a úroveň dosiahnutých spôsobilostí detí v konkrétnej triede.

Na dosiahnutie výkonových štandardov sme využili rôzne stratégie výchovno-vzdelávacej činnosti t. j. metódy, formy učenia a praktické činnosti. Metódy a formy sme tiež prispôsobili zvláštnostiam, špecifikám a osobitostiam dieťaťa.

Vo svojej výchovno-vzdelávacej práci učiteľky využívali veľké množstvo metód, predovšetkým tie, ktoré sú uvedené v Školskom vzdelávacom programe, a to: *metódy slovné, metódy zážitkového učenia, metódy inscenačné, názorno-demonštratívne, manipulačné, konštruktívne, metódy praktickej činnosti, chovateľské metódy, metódu pestovateľskej činnosti, metódy bádateľské a výskumné, metódy grafickej a výtvarnej činnosti ale  najviac využívali metódu HRY.*

Pri výbere metód učiteľky vychádzali z poznania detí v skupine a pristupovali k nim diferencovane. Dbali o súhru metód a zásad. Išlo predovšetkým o dodržiavanie *zásady komplexnosti, cieľavedomosti, sústavnosti, názornosti, primeranosti, uvedomelosti, aktivity a vedeckosti.* Uplatňovali aj zásady, na ktorých je založený Štátny vzdelávací program, a to *zásadu humanizácie výchovy a vzdelávania, rovnosti šancí, kvality vzdelávania, tvorivého prístupu, plurality a zásadu spojenia vzdelávania s reálnym životom.*

Deti sa učili predovšetkým napodobňovaním, podľa vzoru a podľa inštrukcií, pokusom a omylom, aj učením samoriadením. Do úvahy učiteľky brali dominantný spôsob vnímania, dominantný typ inteligencie, pracovné tempo dieťaťa, aj jeho temperament.

Prihliadali na záujmy, možnosti a potreby detí, venovali sa im individuálne, rešpektovali ich schopnosti a zákonitosti psychológie. Využili individuálnu, skupinovú aj frontálnu prácu s deťmi v jednotlivých organizačných formách denného poriadku.

Pedagogické diagnostikovanie využívali v priebehu celého roka na zisťovanie, identifikovanie, charakterizovanie a hodnotenie úrovne rozvoja dieťaťa ako výsledku výchovného a vzdelávacieho pôsobenia. Robili vstupné pedagogické diagnostikovanie na začiatku školského roka, priebežné, v ktorom počas celého školského roka zhromažďovali produkty detskej činnosti, hodnotili ich a tvorili detské portfólio a výstupné diagnostikovanie, teda zhodnotili, ako sú deti na tom v porovnaní s normami stanovenými pre jeho vek a ako sú pripravené na vstup do školy.

**Úroveň dosiahnutých výsledkov v jednotlivých vzdelávacích oblastiach rozvoja osobnosti dieťaťa na konci predškolského obdobia – pred vstupom do základnej školy:**

JAZYK A KOMUNIKÁCIA

– podoblasti Hovorená reč a Písaná reč

•deti spontánne nadväzujú rozhovor s učiteľkou, v prípade potreby ju požiadajú o pomoc, •vhodne reagujú na neverbálne gestá, pri vedení dialógu trpezlivo počúvajú keď niekto druhý dostane slovo a hovorí,

•všímajú si nesprávnu výslovnosť hlások u druhých detí aj u seba a snažia sa vyslovovať zreteľne všetky hlásky, logopedickú starostlivosť klinického logopéda každý druhý štvrtok využívalo počas školského roka 24 detí,

•deti majú bohatú slovnú zásobu, gramaticky správne formulujú jednoduché aj rozvité vety a súvetia,

•vedia pomocou slovných hier nájsť protiklady, prirovnania, tvoriť zdrobneniny, rýmovačky, rytmizovať slová, rozlišujú hlásky na začiatku, v strede i na konci slova,

•zážitky z čítania vedia deti vyjadriť v jednoduchých pohybových etudách, v kreslení a iných výtvarných činnostiach, v hudobno-pohybových a pantomimických hrách,

•deti dokážu identifikovať známy príbeh na základe ilustrácie, snažia sa používať knihu správnym spôsobom, niektoré sa dokážu podpísať vlastným menom veľkými tlačenými písmenami,

•pri kreslení používajú pravidelné kontinuálne pohyby, kreslia kruhy a čiary,

•väčšina detí používa priečny úchop ceruzky s natiahnutým ukazovákom, niektoré deti ešte potrebujú individuálny prístupom zdokonaliť správny úchop ceruzky,

•chápu a rozlišujú, že niektorí ľudia sa dorozumievajú aj iným jazykom, prijali okrem materinského jazyka aj každodennú komunikáciu v štátnom jazyku v prirodzených situáciách;

•niektoré deti majú menej obsažné vyjadrovanie, gramaticky nesprávnu reč aj vplyvom dvojjazyčného domáceho prostredia

•zavedením *technickej výchovy*v triede predškolákov si deti osvojili nové výrazy, ktoré počas práce v technickom kútiku používali, napr. podstatné mená: zverák, pílka, matka, kladivo, skrutka, skrutkovač, dláto, balza, pravítko, brúsny papier, prídavné mená: jemný, drsný, mäkký, tvrdý, krátky, dlhý a slovesá: píliť, brúsiť, zvierať, skrutkovať, zatĺkať a pod.

MATEMATIKA A PRÁCA S INFORMÁCIAMI

•deti vedia vymenovať číselný rad od 1-10,

•počítaním po jednej vedia určiť počet predmetov v skupine, a vedia vytvoriť skupinu predmetov s určeným počtom,

•dokážu určiť počet predmetov aj na základe zraku a sluchu, vedia pridať a odobrať zo skupiny jeden objekt,

•vedia určiť menej a viac objektov, vedia skupinu rozdeliť,

•na popis polohy objektu používajú slová hore, dole, v, na, vpred, vzad,

•poznajú a identifikujú aj pomenujú kocku, guľu, valec,

•vedia postaviť rôzne stavby z primeraného množstva stavebnicových dielov, podľa vlastnej fantázie aj na tému,

•rozpoznajú a vedia pomenovať kruh, štvorec, trojuholník a obdĺžnik,

•kreslia rovné a krivé čiary, spájajú body v rovine,

•vedia porovnať predmety podľa dĺžky a výšky, určiť najdlhší, najkratší, najnižší a najvyšší objekt, usporadúvať predmety podľa dĺžky a výšky,

•vedia určiť objekt na základe popisu jeho polohy, pomocou slov, prvý posledný, pred, za, •podľa vzoru vedia vytvoriť postupnosť predmetov, rozhodnúť či daný objekt má alebo nemá danú vlastnosť, triediť objekty na skupiny, vytvárať dvojice objektov na základe požadovanej logickej súvislosti,

•osvojili si programovanie digitálnej hračky Bee – Boot a jej pohyb na štvorcovej sieti

•predškoláci zavedením *technickej výchovy* do výchovno-vzdelávacieho procesu sa naučili pracovať s pravítkom, obkresľovať makety, odmerať vzdialenosti a určený rozmer predmetu odhadom a pomocou určenej aj zvolenej neštandardnej jednotky, výsledok merania vyslovovali počtom použitých jednotiek merania v obore do 10. Odhadom aj meraním vedeli porovnať dva predmety podľa veľkosti určeného rozmeru, výsledok porovnania vyslovovali pomocou stupňovania prídavných mien.

ČLOVEK A PRÍRODA

•pri pozorovaní prírody vedia rozlíšiť jej živé a neživé súčasti, medzi obľúbené aktivity patril zber rôznych prírodnín do vrecúšok podľa legendy, ktorú každému dieťaťu zadala učiteľka;

•vedia triediť nazbierané prírodniny podľa rôznych identifikovaných znakov;

•pri priamom pozorovaní na školskom dvore, v mestskom parku vedia porovnať jednotlivé časti rastlín a určiť ich spoločné a rozdielne znaky;

•pri pozorovaní vedia porovnávať rôzne živočíchy podľa vonkajších znakov ich tiel, ich pohybu v prostredí, rôzneho spôsobu získavania potravy, podmienok, v ktorých rôzne živočíchy žijú a spôsobu ich života;

•rozpoznajú a pomenujú viditeľné časti ľudského tela;

•vedia diskutovať o procesoch, ktoré prebiehajú v ľudskom tele, ako dýchanie, trávenie, krvný obeh, zmyslové vnímanie;

•upevnili si hygienické návyky, vedomosti o význame prevencie chorôb;

•vedia vymenovať, kde všade sa v prírode nachádza voda, diskutovať o význame vody pre človeka, rastliny a živočíchy, o problematike znečistenia vody rôznymi látkami;

•majú poznatky o vzduchu a o jeho prejavoch v bežnom živote- vietor, prievan;

•spoznali prírodné javy prostredníctvom postupov, ktoré vytvárala učiteľka – svetlo a tieň, teplo a horenie, vyparovanie, rozpúšťanie, sila, pohyb ...

•majú poznatky o význame pôdy pre rastliny, živočíchy a človeka;

•poznajú vesmírne telesá, najmä našu planétu Zem;

ČLOVEK A SPOLOČNOSŤ

•deti sa vedia orientovať v čase, poznajú rozdiely medzi dňom a nocou,

•vedia pomenovať činnosti, ktoré vykonávajú doma a v MŠ,

•poznajú pojmy teraz, dnes, dávno,

•vedia ukázať aj povedať koľko majú rokov,

•rozlišujú pracovné a voľné dni v týždni,

•vedia sa orientovať v okolí MŠ, rozlišujú exteriér a interiér doma a v MŠ,

•pomenujú významné budovy v mieste bydliska,

•pozorovaním dopravy v meste spoznali bezpečný pohyb cez cestu, vedia rozlíšiť dopravné prostriedky a dopravné značky vo svojom okolí,

•poznajú a vedia pomenovať niektoré prírodné krásy vo svojom bydlisku – hrad, kostol , park... •vedia kto tvorí ich rodinu, poznajú mená svojich rodičov,

•vedia sa pozdraviť, používajú čarovné slovíčka- ďakujem prosím a pod.,

•väčšina detí rešpektuje dohodnuté pravidlá a správa sa ohľaduplne k deťom a dospelým, vedia spolupracovať v skupinovej činnosti, na základe osobnostných predpokladov a sústredia sa na činnosť na základe vôľových vlastností,

•v dialógu vedia vypočuť aj iných, rozlišujú vhodné a nevhodné správanie, požiadajú o pomoc, keď si to situácia vyžaduje a samy pomoc poskytnú,

•vedia sa presadiť v hre a činnosti spoločensky prijateľným spôsobom, odmietajú nevhodné správanie.

ČLOVEK A SVET PRÁCE

•poznajú rôzne prírodné materiály, vedia ich využívať a spracúvať podľa pokynov učiteľky a poznajú aj ich niektoré vlastnosti,

•vedia konštruovať rôzne predmety podľa návrhu, návodu z rôznych druhov stavebníc,

•vedia používať rôzne náradie a nástroje, predmety dennej potreby ako aj vybrané pracovné nástroje,

•zavedením *technickej výchovy*si zručnosti rozvíjalipílením, zatĺkaním, konštruovaním, meraním, brúsením, odťahovaním a priťahovaním matíc kľúčom, porovnávaním makiet, tvorením návrhov a pod., počas používanie náradia a nástrojov boli deti vedené k efektívnemu a bezpečnému používaniu za pomoci rôznych ochranných prostriedkov, čo napomáhalo zlepšovať spôsobilosť používať nástroje a náradie správne, takmer všetkým deťom sa podarilo vyrobiť lietadlo, robotov, magnetky, stromčeky, geodosky a mnohé iné výrobky.

•spoznali niektoré pracovné profesie a tradičné remeslá, ktoré následne imitovali v námetových hrách,

•medzi obľúbené činnosti, pri ktorých si deti precvičovali jemnú motoriku patrilo aj skladanie papiera, navliekanie korálok, prevliekanie šnúrok, výroba gumičkových náramkov a triedenie drobných predmetov;

•vedia identifikovať a správne pomenovať suroviny potrebné na prípravu niektorých pokrmov ( napríklad medovníky, šaláty z ovocia, zeleniny, slané cesto.......),

•niektoré deti majú slabšiu techniku strihania sú ešte neistí pri tejto činnosti

UMENIE A KULTÚRA

*– podoblasť Hudobná výchova*

•vedia rytmizovať riekanky rôzneho druhu,

•vedia spievať piesne a riekanky v rozsahu d1 až a1, niektoré deti majú aj väčší rozsah, •vedia identifikovať rytmické nástroje Orffovho inštrumentára a tiež ich využiť na vyjadrenie charakteru a nálady piesne,

•vedia sústredene počúvať vokálne a vokálno-inštrumentálne piesne,

•vedia reagovať na počúvanú hudbu pohybom, ktorým tiež vyjadrujú charakter a obsah piesní a riekaniek,

•spev vedia spojiť s jednoduchými tanečnými prvkami,

•poznajú veľké množstvo hudobno-pohybových hier so spevom a táto oblasť patrila u detí medzi najobľúbenejšie

*– podoblasť Výtvarná výchova*

•vedia vytvoriť rôzne obrazce skladaním jednoduchých geometrických tvarov, strihať papier na menšie časti, pripevňovať tvary na plochu lepením a dotvárať kresbou,

•spontánne tvarujú modelovaciu hmotu miesením, vaľkaním a gúľaním,

•experimentujú so základnými farbami, s kresliarskym nástrojom,

•vedia pomenovať svoju kresbu, výtvarne vyjadriť svoj zážitok z hudby,

•vedia vyjadriť svoj názor na výtvarné diela vystavené v mestskom múzeu, čo sa im na umeleckých dielach páčilo, nepáčilo,

•rozlišujú rôzny charakter povrchov, frotážujú rôzne povrchy;

ZDRAVIE A POHYB

•na základe pokynu učiteľky dokážu zaujať správne držanie tela v sede a stoji,

•vedia popísať situáciu ohrozujúcu zdravie, aj potraviny, ktoré majú rady, ktoré nie a prečo, •primerane svojmu veku majú osvojené hygienické návyky, vedia udržiavať poriadok vo svojom okolí a udržiavať čistotu pri stolovaní,

•ovládajú správnu techniku chôdze, zoskok z vyvýšenej podložky s pomocou, lezenie vo vzpore kľačmo, podliezanie primeranej prekážky,

•vedia manipulovať s náčiním, kotúľať a podávať loptu,

•vedia vykonať obrat chôdzou okolo vlastnej osi, ovládajú krok poskočný – až na niektoré deti,

•vedia striedať chôdzu a beh podľa tempa, rešpektujú pravidlá hudobno-pohybových hier,

•deti si osvojili veľa pohybových hier, hier s loptou, kruhmi, s lanom, padákom;

•bežne zvládajú každodenné vychádzky do blízkeho okolia materskej školy, 5-6 ročné deti zvládajú aj turistické vychádzky napríklad do parku, ku Červenej skale, k čističke vody a pod.

•predškoláci t. j. 5-6 ročné deti v rámci pobytu vonku v jarných a letných mesiacoch pravidelnou návštevou športového štadiónu FTC využili jeho vhodné podmienky na precvičenie a upevnenie zručnosti nasledovných lokomočných pohybov – skok do diaľky, štafetový beh, vytrvalostný beh, šprint a pod.

•nedostatočne dodržujú zásady ochrany zdravia – prevencia prenesenia infekčného ochorenia kýchanie na niekoho, umývanie rúk, obmedzenie konzumácie sladkostí,

Absolvovaním posledného ročníka vzdelávacieho programu odboru vzdelávania v materskej škole získa dieťa predprimárne vzdelanie. Vzdelávanie v materskej škole smeruje k osvojeniu si všeobecného vzdelania a poskytuje základné predpoklady pre všeobecné vzdelávanie na nasledujúcich stupňoch vzdelávania. Dieťa, ktoré absolvuje materskú školu, disponuje štandardnými charakteristikami školskej spôsobilosti konkretizovanými vo vzdelávacích štandardoch. Špecifiká predprimárneho vzdelávania nestanovujú údaje o výsledkoch hodnotenia ( deti nie sú klasifikované). Jedným z hodnotiacich kritérií môže byť dosiahnutie výkonových štandardov formulovaných v Školskom vzdelávacom programe a súbor kompetencií, ktoré sú predpokladom pre úspešné začlenenie do základnej školy.

Dieťa po absolvovaní materskej školy nedisponuje rozvinutými kompetenciami v daných oblastiach. Dosiahnutie cieľov jednotlivých vzdelávacích oblastí školského vzdelávacieho programu vytvára predpoklady na ich plné rozvinutie v budúcnosti.

Spätnou väzbou informatívne zisťujeme úspešnosť detí v 1.ročníku ZŠ, ale len informatívne v rámci spolupráce so základnými školami a sprostredkovanými informáciami od rodičov.

Čiastočným kritériom hodnotenia úspešnosti výchovy a vzdelávania môže byť úspešnosť detí v základnej škole. Percentuálne vyjadrenie zaškolenia vyjadruje počet zaškolených v základnej škole, v školskom roku 2019/2020 **úspešnosť zaškolenia odchádzajúcich detí do ZŠ** **je 90%.** O odklad plnenia povinnej školskej dochádzky požiadali rodičia **6 detí** na základe odporúčania psychológa CPPPaP z dôvodu: nedostatočnej školskej pripravenosti dominantnej v oblasti citovej a pracovnej-1 dieťa, nedostatkov v kognitívnom vývine dieťaťa, ktoré v závažnej miere vyplývajú z jeho vývinu v sociálne znevýhodnenom prostredí, dyslálie a jazykových ťažkostí – 1 dieťa, pracovnej nezrelosti pre systematickú školskú prácu a nedostatočne rozvinutých predpokladov na písanie – 2 deti, nedostatočnej školskej pripravenosti a dyslália – 2 deti.

Uplatňovaním pedagogickej diagnostiky učiteľky deti pozorovali v každodenných situáciách, mali možnosť zistiť, že počet detí, ktoré majú problémy súvisiace so správaním, emočným prežívaním, rečou, školskou spôsobilosťou je stále vyšší a výraznejšie sa prejavuje v prostredí materskej školy ako v domácom prostredí. Dané problémy je niekedy veľmi náročné identifikovať, pomenovať a na základe toho správne pracovať s dieťaťom. Aj v tomto školskom roku bolo niekoľko prípadov, kde postačoval individuálny prístup učiteliek a poradenstvo a konzultácia s rodičmi. Vo viacerých prípadoch sme požiadali poskytnutie odbornej starostlivosti, ktorú v rámci spolupráce zabezpečili pracovníčky CPPPaP, CŠPP a logopéd. Naďalej pretrváva vysoký počet 5-6 ročných detí s narušenou komunikačnou schopnosťou – logopedická depistáž bola zrealizovaná u 59 detí – predškolákov, z toho 24 detí potrebuje logopedickú starostlivosť a všetci rodičia aj súhlasili s logopedickou starostlivosťou. Zabezpečením logopedickej starostlivosti sa u 20 detí výslovnosť zlepšila, 3 deti sú naďalej v starostlivosti klinického logopéda, 1 dieťa nastúpilo do 1. ročníka ZŠ pre žiakov s narušenou komunikačnou schopnosťou  v Lučenci.

Pre kvalitné inkluzívne vzdelávanie týchto detí by bolo veľkým prínosom, keby v materskej škole pracoval odborný zamestnanec - špeciálny pedagóg, ktorý by sa týmto deťom denne individuálne venoval a zároveň poskytoval odborné poradenstvo a konzultácie učiteľkám aj rodičom. Spoluprácou so špeciálnym pedagógom by učiteľky vedeli zabezpečiť plynulejší priebeh výchovno – vzdelávacej činnosti s ostatnými deťmi v triede a bolo by to prínosom aj pre deti so špecifickými problémami pri vstupe do základnej školy.

**7. UPLATŇOVANIE UČEBNÝCH PLÁNOV:**

V školskom roku 2019/2020 sme pracovali podľa Školského vzdelávacieho programu **„POZNÁVAJ SVET“** vypracovaného v súlade soŠtátnym vzdelávacím programom pre predprimárne vzdelávanie v materských školách. Uplatňovaním multikultúrnej výchovy sme sa v prvom rade orientovali na výchovu a rozvoj osobnosti dieťaťa s rešpektovaním jeho jedinečnosti. Zámerom výchovno –vzdelávacieho pôsobenia bolo podporovanie porozumenia a spolunažívania rôznych kultúr, vytváranie a rozvíjanie spôsobilostí medzikultúrneho pochopenia u detí, učiteľov a rodičov a ich využívania pri stretnutí s inou kultúrou.

Pre deti s odloženou povinnou školskou dochádzkou sme využili odporúčanú literatúru MŠVVaŠ SR **Rozvíjajúci program výchovy a vzdelávania detí s odloženou povinnou školskou dochádzkou v materských školách.**

V triedach s vyučovacím jazykom národnostnej menšiny sme využívali **Metodický list na osvojovanie štátneho – slovenského jazyka v materských školách s vyučovacím jazykom národnostných menšín** vydaných Štátnym pedagogickým ústavom v roku 2016.

**8.ÚDAJE O POČTE ZAMESTNANCOV MATERSKEJ ŠKOLY:**

|  |  |  |
| --- | --- | --- |
| **Pedagogickí zamestnanci vrátane riaditeľky MŠ** | **17** | **16,75 úväzok** |
| Kvalifikovaní so stredoškolským vzdelaním | 9 | 8,00 úväzok |
| Kvalifikovaní s vysokoškolským vzdelaním 1. stupňa – bakalár | 5 | 6,00 úväzok |
| Kvalifikovaní s vysokoškolským vzdelaním 2. stupňa – magister | 3 | 2,75 úväzok |
| Nekvalifikovaní | 0 | 0 |
| **Nepedagogickí zamestnanci** | 5 | 5,00 úväzok |
| **Zamestnanci ŠJ** | 5 | 5,00 úväzok |
| **Spolu** | 27 | 26,75 úväzok |

|  |  |
| --- | --- |
| **Pedagogickí zamestnanci podľa kariérového stupňa** |  |
| Začínajúci pedagogický zamestnanec | 0 |
| Samostatný pedagogický zamestnanec | 13 |
| Pedagogický zamestnanec s 1. atestáciou | 3 |
| Pedagogický zamestnanec s 2. atestáciou | 1 |
| **Pedagogickí zamestnanci podľa kariérovej pozície** |  |
| ***1.Pedagogický zamestnanec špecialista*** | **10** |
| Triedny učiteľ | 9 |
| Uvádzajúci pedagogický zamestnanec | 0 |
| Vedúci metodického združenia | 1 |
| Iný zamestnanec vykonávajúci špecializované činnosti určené riaditeľom | 0 |
| ***2.Vedúci pedagogický zamestnanec*** | **2** |
| Riaditeľ | 1 |
| Zástupca riaditeľa | 1 |

**9.ÚDAJE O  ĎALŠOM VZDELÁVANÍ PEDAGOGICKÝCH ZAMESTNANCOV:**

|  |  |  |  |  |
| --- | --- | --- | --- | --- |
| **Forma vzdelávania** | **Počet pedagogických**  **zamestnancov** | **Vzdelávanie**  **začalo** | **Vo vzdelávaní**  **pokračuje** | **Vzdelávanie ukončilo** |
| Adaptačné vzdelávanie | 0 | 0 | 0 | 0 |
| Aktualizačné vzdelávanie | 17 | 17 | 17 | 0 |
| Inovačné vzdelávanie | 0 | 0 | 0 | 0 |
| Špecializačné vzdelávanie | 0 | 0 | 0 | 0 |
| Funkčné vzdelávanie | 0 | 0 | 0 | 0 |
| Kvalifikačné vzdelávanie | 0 | 0 | 0 | 0 |
| **Spolu** | **17** | **17** | **17** | **17** |

|  |  |
| --- | --- |
| **Druh vzdelávacieho programu** | **Názov vzdelávacieho programu** |
| **Aktualizačné vzdelávacie** | Didaktické hry na rozvoj slovnej zásoby detí predškolského veku. |

Pedagogickí zamestnanci neukončili v školskom roku aktualizačné vzdelávanie z dôvodu prerušenia vyučovania na školách a v školských zariadeniach na základe Rozhodnutia ministra školstva zo dňa 13. marca 2020, nezrealizované hodiny aktualizačného vzdelávania ako aj jeho ukončenie záverečnou prezentáciou pedagogickí zamestnanci absolvujú v 1. polroku školského roka 2020/2021.

Pedagogickí zamestnanci vo svojom vzdelávaní využili aj iné formy vzdelávania**,** ktorými boli:

* ***tvorivé činnosti súvisiace s výkonom pracovnej činnosti:***

**▪** využívanie inovatívnych metód a foriem vo výchovno – vzdelávacom procese

**▪** rešpektovanie individuálnych odlišností detí výberom vhodných učebných štýlov

**▪** získavanie elementárnych zručností s pracovnými nástrojmi prostredníctvom prvkov

z projektu Technická škôlka

▪ tvorba portfólia na získanie 1. a 2. atestácie

▪ zachovávanie ľudových tradícií nácvikom ľudových pásiem k jednotlivým zvykom a ich

prezentovaním na rôznych verejných podujatiach

▪ nacvičenie jednoduchých tanečných choreografií v rámci krúžkovej činnosti mažoretiek

▪ podávanie súvislej pedagogickej praxe pre študentov SOŠP v Lučenci

* ***sebavzdelávanie a výkon pracovnej činnosti***

▪ školenie „Zmeny v odmeňovaní pedagogických zamestnancoch a zmeny vo vnútorných predpisoch v nadväznosti na nový zákon o pedagogických a odborných zamestnancoch“ 12.09.2019 v Rimavskej Sobote – riaditeľka MŠ

▪ diskusný seminár „Plán profesijného rozvoja a jeho nadväznosť na koncepciu rozvoja školy a školského zariadenia“ 02.10.2019 v Banskej Bystrici – zástupkyňa riaditeľky MŠ

▪ absolvovanie odborného seminára s tematikou problémového správania detí, detí s ADHD, s autizmom „ŽIVÁ KNIHA“ – 14.11.2019 v CVČ Magnet v Lučenci – 4 pedagogickí zamestnanci a následné využitie získaných skúseností vo svojej výchovno – vzdelávacej činnosti

▪ diskusné fórum pre vedúcich zamestnancov MŠ a ŠJ s metodičkami Okresného úradu v Banskej Bystrici k aktuálnym otázkam predprimárneho vzdelávania – 4.12.2019 v MŠ Partizánska v Lučenci – riaditeľka MŠ

▪ tvorivé dielne pre učiteľky MŠ v Strednej odbornej škole pedagogickej v Lučenci – 10.12.2019 – 3 pedagogickí zamestnanci

▪ odborný seminár „Riadenie materskej školy – nové požiadavky“ 24.01.2020 v Rimavskej Sobote – riaditeľka MŠ

▪ štúdium odbornej literatúry na zvýšenie profesijných kompetencií

**10.ÚDAJE O  AKTIVITÁCH A  PREZENTÁCII MŠ NA VEREJNOSTI:**

1. **Údaje o aktivitách organizovaných materskou školou**

|  |  |  |
| --- | --- | --- |
| **Dátum podujatia** | **Názov podujatia** | **Podujatia sa zúčastnili** |
| **SEPTEMBER** | | |
| 27. september | SVETOVÝ DEŇ MLIEKA V ŠKOLÁCH – triedne aktivity s deťmi | deti, učiteľky |
| **OKTÓBER** | | |
| 4. október  16. október  od 1. do 31. októbra | DEŇ ZVIERAT - uskutočnená zbierka pre psí útulok „Šťastné labky vo Fiľakove  TEKVICOVÁ PÁRTY – tvorivé dielne s rodičmi  MESIAC ÚCTY K  STARŠÍM - triedne aktivity pre starých rodičov | deti, učiteľky,  rodičia  deti, učiteľky  deti, učiteľky, starí rodičia |
| **NOVEMBER** | | |
| 4. november | DEŇ MATERSKÝCH ŠKÔL NA SLOVENSKU – otvorený deň pre rodičov „OCKO, MAMI, ZAHRAJTE SA S NAMI“, rozdávanie letáčikov a drobných darčekov rodičovskej verejnosti počas vychádzok v meste | deti, učiteľky,  rodičovská verejnosť |
| **DECEMBER** | | |
| 6. december  18. december | PRIVÍTANIE MIKULÁŠA v materskej škole  Lampiónový sprievod mestom  VIANOČNÝ JARMOK v materskej škole | deti, učiteľky,  učiteľky z tried |

|  |  |  |
| --- | --- | --- |
| **JANUÁR** | | |
| od 27. do 31.01. | „TÝŽDEŇ ZDRAVIA” – triedne aktivity – ochutnávka nátierok, prezentácia programu „Veselé zúbky“ v triede D dentálnou hygieničkou  Hudobné predstavenie pre deti „Ľudské telo“ | deti, učiteľky  deti, rodičia, učiteľky  agentúra NOBO |
| **FEBRUÁR** | | |
| 24. - 28. február | DETSKÝ KARNEVAL v jednotlivých triedach materskej školy | deti, rodičia, učiteľky |
| **MAREC** | | |
| od 1. do 13. marca | MESIAC KNIHY – návštevy detí v mestskej knižnici, v kníhkupectve | deti, učiteľky |
| **APRÍL** | | |
|  | Naplánované podujatia a aktivity neboli zrealizované z dôvodu prerušenia prevádzky materskej školy. |  |
| **MÁJ** | | |
|  | Naplánované podujatia a aktivity neboli zrealizované z dôvodu prerušenia prevádzky materskej školy |  |
| **JÚN** | | |
| 25. – 30. jún 2020 | ROZLÚČKA S PREDŠKOLÁKMI na školskom dvore | deti, učiteľky  rodičia z tried C, D, M, M-1 a M-3 |

1. **Údaje o aktivitách do ktorých sa materská škola zapojila:**

|  |  |  |
| --- | --- | --- |
| **Dátum podujatia** | **Názov podujatia** | **Podujatia sa zúčastnili** |
| 22. október | MESIAC ÚCTY K STARŠÍM – vystúpenie detí v domove dôchodcov NEZÁBUDKA | deti a učiteľky z tried D, a M3 |
| 24. október | MESIAC ÚCTY K STARŠÍM – vystúpenie detí s kultúrnym programom pre jubilantov na Mestskom úrade | deti a učiteľky z tried D a M3 |
| 12. november | „SPIEVANKOVO“ - súťaž v speve v dome Matici slovenskej | 2 deti z triedy D a  1 dieťa z triedy C, učiteľka |
| 22. november | Divadelné predstavenie MESEFIGURÁK v MsKS vo Fiľakove | 15 detí z triedy M3 |
| 7. december | MIKULÁŠSKY VEČIEROK pre Jednotu dôchodcov v MsKS – vystúpenie detí s kultúrnym programom | 12 detí a 2 učiteľky z triedy D |
| 13. december | VIANOČNÝ JARMOK a vystúpenie detí s kultúrnym programom na podujatí „HUDBA NÁŠ SPOLOČNÝ JAZYK“ v novootvorenej Tržnici | učiteľky,  deti z tried D a M3 |

**ZAPOJENIE SA DO VÝTVARNÝCH SÚŤAŽÍ:**

„OCHRANÁRIK ČÍSLA TIESŇOVÉHO VOLANIA 112 A CIVILNEJ OCHRANY“ VESMÍR OČAMI DETÍ“,„ZELENÝ SVET“ „ŽITNOOSTROVSKÉ PASTELKY“, „DÚHOVÝ KOLOTOČ“,„ SVET OKOLO NÁS“ – bez ocenení;

„VIANOČNÁ POHĽADNICA“ – výtvarná súťaž vyhlásená chodcom Matejom Tóthom - 4 deti získali ocenenie.

**11.ÚDAJE O PROJEKTOCH, DO KTORÝCH JE MŠ ZAPOJENÁ:**

V školskom roku 2019/2020 bola materská škola zapojená do nasledovných projektov:

Projekt **„ŠKOLSKÉ MLIEKO“** a Projekt **„ŠKOLSKÉ OVOCIE“** v spolupráci so školskou jedálňou

**Školské projekty:**

Projekt **“SEPARKO”** – celoročné triedenie odpadu v materskej škole

Projekt **„Adamko hravo – zdravo“** – v edukačnom procese sa uplatňujeme 12 zásad zdravého životného štýlu tak, ako sú definované v tomto projekte

**12.ÚDAJE O VÝSLEDKOCH INŠPEKČNEJ ČINNOSTI VYKONANEJ ŠŠI V MŠ:**

V školskom roku 2019/2020 nebola vykonaná inšpekcia v materskej škole.

Posledná tematická inšpekcia bola vykonaná v školskom roku 2016/2017 v mesiaci marec 2017.

**13.ÚDAJE O  PRIESTOROVÝCH A  MATERIÁLNO - TECHNICKÝCH PODMIENKACH MATERSKEJ ŠKOLY:**

**Objekty MŠ:**

MŠ je umiestnená v účelovej budove pavilónového typu rozdelenej na 3 časti, v 2 budovách sú priestory v ktorých je 9 tried pre deti vo veku od 2 do 6 rokov s príslušenstvom (umyvárne, toalety, šatne, výdajne jedál....)

Tretiu budovu tvorí hospodársky pavilón, v ktorom je umiestnená kuchyňa, práčovňa a kancelárie riaditeľky MŠ a ŠJ.

Okolo budovy MŠ je oplotený školský dvor s bohatou zeleňou, 5 pieskovísk, preliezky, hojdačky, hracie domčeky, preliezková stena, šmýkačky, balančný mostík.

Všetky priestory ako aj kapacita materskej školy sú plne využité.

*Materská škola je* vďaka úspešnému projektu „INTEGROVANÝ REGIONÁLNY OPERAČNÝ PROGRAM“ – IROP *po komplexnej rekonštrukcii celej budovy.*

Deti školský rok začali v pekných vynovených priestoroch už vo zvýšenom počte 154 detí, pretože v rámci rekonštrukcie bola zvýšená aj kapacita materskej školy o 15 miest.

*Priestorové i materiálno – technické podmienky v materskej škole sa po rekonštrukcii neporovnateľne zlepšili,*

v budúcnosti je ***potrebné ešte*:**

- nainštalovať chýbajúce termostatické ventily na radiátory,

- vykonať terénne úpravy na školskom dvore,

- rozšírenie poplašného zariadenia aj do nových priestorov v časti prístavby,

- zakúpiť záhradný domček na uskladnenie pracovného materiálu na úpravu školského dvora,

- vymeniť detský nábytok v 1 triede,

- postupne vymeniť dlažbu aj v interiéri materskej školy na 9 chodbách a v 1 šatni detí,

- postupne vymeniť interiérové dvere na šatniach detí

- v budúcnosti riešiť aj rekonštrukciu školskej jedálne

- opraviť oplotenie materskej školy vrátane aj jeho betónovej časti

Zabezpečenie vykonania uvedených potrieb budeme riešiť v spolupráci so zriaďovateľom a hľadaním aj iných zdrojov v spolupráci so Spoločnosťou SUB Sole, so Združením rodičov školy, s Radou školy a oslovením aj ďalších inštitúcií, či firiem.

**14.ÚDAJE O FINANČNOM A  HMOTNOM ZABEZPEČENÍ VÝCHOVNO-VZDELÁVACEJ ČINNOSTI MATERSKEJ ŠKOLY:**

***a)Údaje o dotáciách zo štátneho rozpočtu:***

**Prehľad o čerpaní rozpočtu materskej školy v roku 2019**

|  |  |  |
| --- | --- | --- |
| **Druh výdavku** | **Rozpočet** | **Čerpanie** |
| ***Spolu bežné výdavky*** | **367 330,00** | **364 813,32** |
| Mzdy | 238 236,00 | 238 228,35 |
| Odvody | 86 094,00 | 85 691,60 |
| Tovary a služby | 42 590,00 | 40 488,30 |
| *Cestovné* | *200,00* | *165,35* |
| *Energie* | *16 409,02* | *16 223,02* |
| *Materiál* | *12 585,98* | *10 781,35* |
| *Rutinná a štandardná údržba* | *1 585,00* | *1 573,00* |
| *Služby* | *11 810,00* | *11 745,58* |
| Bežné transfery jednotlivcom | 410,00 | 405,07 |
| ***Spolu kapitálové výdavky*** | **444 370,00** | **444 212,30** |
| Interiérové vybavenie | 5 600,00 | 5 590,50 |
| Výpočtová technika | 300,00 | 298,80 |
| Prevádzkové zariadenie a náradie | 100,00 | 97,74 |
| Projektová dokumentácia | 430,00 | 430,00 |
| Rekonštrukcia a modernizácia MŠ | 364 300,00 | 364 296,48 |
| Rekonštrukcia a modernizácia MŠ | 43 000,00 | 42 858,41 |
| Rekonštrukcia a modernizácia MŠ | 30 640,00 | 30 640,37 |
| ***Školské potreby pre deti v HN*** | **0,00** | **99,60** |
| **Spolu** | **811 700,00** | **809 125,22** |

**Prehľad o čerpaní rozpočtu školskej jedálne ako súčasti materskej školy v roku 2019**

|  |  |  |
| --- | --- | --- |
| **Druh výdavku** | **Rozpočet** | **Čerpanie** |
| Mzdy | 37 675,00 | 37 666,13 |
| Odvody | 13 810,00 | 13 543,41 |
| Tovary a služby | 49 050,00 | 47 980,46 |
| *Cestovné* | *50,00* | *0,00* |
| *Energie* | *11 415,00* | *11 187,77* |
| *Potraviny* | *31 630,00* | *32 628,24* |
| *Materiál* | *2 350,00* | *17627,96* |
| *Rutinná a štandardná údržba* | *1 000,00* | *605,25* |
| *Služby* | *2 605,00* | *1 931,24* |
| Bežné transfery jednotlivcom | 435,00 | 432,03 |
| **Spolu** | **100 970,00** | **99 622,03** |

***b)Údaje o príspevkoch na čiastočnú úhradu nákladov za pobyt dieťaťa v materskej škole od rodičov alebo inej osoby, ktorá má voči dieťaťu vyživovaciu povinnosť:***

V zmysle § 28 ods.3 zákona NR SR č.245/2008 Z.Z. o výchove a vzdelávaní (školský zákon) a o zmene s doplnení niektorých zákonov vzdelávanie v materskej škole sa uskutočňuje za čiastočnú úhradu. **Výšku príspevku za pobyt dieťaťa v materskej škole určil** **zriaďovateľ Všeobecne záväzným nariadením**.

Mesačný príspevok na čiastočnú úhradu nákladov za pobyt dieťaťa v materskej škole je určený **VZN č.2/2019** mesta Fiľakovo o výške príspevku na čiastočnú úhradu nákladov v školách a školských zariadeniach v zriaďovateľskej pôsobnosti mesta Fiľakovo **zo dňa 20.06.2019** vo výške **8,00 €** . Za rok **2019** to bola suma **7.080,00 €**.

Dospelí stravníci uhrádzali okrem denného príspevku na nákup potravín vo výške 1,33 € aj režijné náklady vo výške **1,00 €** za jedno jedlo, zákonní zástupcovia uhrádzali režijné náklady vo výške **0,20 €** za deň, v ktorom deti odobrali aspoň jedno jedlo. Za rok **2019** to bola spolu suma **5.837,80 €**. Obe sumy sme odviedli na účet zriaďovateľa a bola zahrnutá do rozpočtu materskej školy a školskej jedálne.

***c)Údaje o príspevkoch na výchovu a vzdelávanie detí, ktoré majú jeden rok pred plnením povinnej školskej dochádzky***

Zákon č.245/2008 Z. z. o výchove a vzdelávaní(školský zákon) a o zmene a doplnení niektorých zákonov zaradil materské školy do sústavy škôl a prijal záväzok štátu prispievať na výchovu a vzdelávanie detí, ktoré majú jeden rok pred plnením povinnej školskej dochádzky. Financovanie uvedeného príspevku vyplýva z §1 ods.1 písm. b) zákona č.597/2003 Z. z. o financovaní základných škôl, stredných škôl a školských zariadení v znení neskorších predpisov. Spôsob a podmienky financovania príspevku sú bližšie upravené v §6b tohto zákona. Financovanie sa zabezpečuje z rozpočtovej kapitoly MŠVVaŠ SR.

**Prehľad o čerpaní príspevku na výchovu a vzdelávanie detí, ktoré majú jeden rok pred plnením povinnej školskej dochádzky za rok 2019**

|  |  |  |
| --- | --- | --- |
| **Druh výdavku** | **Rozpočet** | **Čerpanie** |
| **10 033,00** | **8 284,11 –** k 31.12.2019 |
| **1 748,89** k 31.03.2020 |
| **Mzdy** – odmeny a príplatky pre profesijný rozvoj pedagogických zamestnancov v triedach s deťmi, ktoré majú jeden rok pred plnením povinnej školskej dochádzky | **5 100,00** | **5 100,00** |
| **0,00** |
| **Tovary a služby** | **4 933,00** | **4 933,00** |
| Spotrebný materiál na výtvarné a pracovné činnosti s deťmi, farby, tlačiareň, tonery do tlačiarní | 2 255,57 | 1 344,18 |
| 911,39 |
| Učebné pomôcky – k bádateľským aktivitám, k technickým aktivitám, digitálne pomôcky Bee Bot, Interaktívna stena,detské knihy, odborná literatúra, pracovné zošity, stavebnice, didaktické hry.....  výpočtová technika – 1 počítač, 2 tlačiarne | 2 614,91 | 1 807,61 |
| 807,30 |
| Poštovné výdavky pri objednaní učebných pomôcok | 62,52 | 32,32 |
| 30,20 |
| **Spolu** | **10 033,00** | **10 033,00** |

***d)Údaje o finančných prostriedkoch získaných od rodičov ,zákonných zástupcov detí, právnických ,fyzických osôb v školskom roku 2019/2020 a spôsob ich použitia:***

Zo sponzorských darov finančných aj materiálnych od rodičov a súkromných podnikateľov materská škola získala sumu:  **2 500,00 €**

**Finančné dary boli použité na:**

-***pomôcky na výchovno-vzdelávaciu činnosť pre 9 tried*** ( výtvarný a pracovný materiál, CD s rozprávkami, piesňami, stavebnice, didaktické hračky, pracovné zošity.......)

***-materiálne vybavenie tried -***-zabezpečili sme opravu 1 detského pieskoviska

**-**hračky, detské knihy, výtvarný a pracovný materiál na výchovno-vzdelávaciu činnosť;

***-podujatia a akcie materskej školy*** (privítanie Mikuláša v MŠ /balíčky pre deti/, hračky na Vianoce, detský karneval / materiál na výzdobu, občerstvenie pre deti....kultúrne podujatia / divadelné predstavenia, ..../ rozlúčka s predškolákmi – knihy a darčeky pre predškolákov..

***firma Regiotel*** materskej škole bezplatne poskytuje využívanie internetu

Finančné prostriedky, ktoré získalo občianske združenie SUB SOLE pre MŠ:

Z 2% podielových daní od rodičov, zamestnancov MŠ, miestnych podnikov za rok 2019 **845 €**

***-materiálne vybavenie MŠ:***

-OZ Sub Sole zakúpilo 2 pružinové hojdačky a 1 vahadlovú hojdačku na školský dvor na zabezpečenie pohybových aktivít,

***-podpora školských aktivít detí a pedagogických zamestnancov MŠ:***

-účasť na odborných seminároch

**15.CIELE,KTORÉ SI MŠ URČILA V KONCEPČNOM ZÁMERE ROZVOJA MŠ NA ŠKOLSKÝ ROK 2019/2020 A  VYHODNOTENIE ICH PLNENIA:**

Po zhodnotení silných a slabých stránok materskej školy sme si v Koncepčnom zámere rozvoja materskej školy na obdobie 2015 – 2020 stanovili ciele a priority v 3 rovinách: **I. Výchova a vzdelávanie**

**II. Personálne podmienky**

**III. Materiálne podmienky**

V školskom roku 2019/2020 sme k splneniu strategických cieľov prispeli zrealizovaním nasledovných krátkodobých úloh:

**V rovine Výchova a vzdelávanie:**

|  |  |  |
| --- | --- | --- |
| **Cieľ** | **Ukazovatele** | **Plnenie** |
| Uplatňovať tvorivo-humanistickú výchovu a tvorivý prístup s využitím variabilných metód a hier zameraných na aktivizáciu dieťaťa. | Školský vzdelávací program.  Využitie veľkého množstva hier a metód zameraných na aktivizáciu dieťaťa v každodennej činnosti. | splnené |
| Zvýšenú pozornosť venovať premyslenému plánovaniu edukačného procesu s rešpektovaním individuality dieťaťa | Školský vzdelávací program.  Týždenné plány výchovno –vzdelávacej činnosti s využitím adaptácie výkonových štandardov. | splnené |
| Uplatňovať zážitkové učenie,  učenie na vlastnej skúsenosti a  motivujúce metódy výchovy. | Školský vzdelávací program.  Využitie problémového učenia a rôznych výskumných a bádateľských metód vo výchovno-vzdelávacej činnosti. | splnené |
| Osobitnú pozornosť venovať deťom zo sociálne znevýhodneného prostredia. | Zaradenie všetkých 5-6 ročných detí zo sociálne znevýhodneného prostredia do MŠ a pri výchovno-vzdelávacích činnostiach postupovať podľa zistení z vykonanej pedagogickej diagnostiky.  Individuálne výchovno-vzdelávacie plány detí, integrácia detí do výchovno-vzdelávacieho procesu. | splnené |
| Podporovať rozvíjanie digitálnych kompetencií u detí a tým aj rozvoj tvorivého myslenia. | Školský vzdelávací program.  Využívanie IKT a jeho primerané aplikovanie vo výchovno – vzdelávacom procese. | splnené |
| Umožniť oboznamovanie sa s cudzím jazykom. | Spolupráca s jazykovou školou Pro Americana – oboznamovanie s anglickým jazykom v programe „Skoré začiatky“ formou krúžkovej činnosti. | splnené |
| Prehĺbiť spoluprácu so základnými školami. | Účasť na rôznych podujatiach a otvorených hodinách v 1. ročníkoch v základných školách v meste. | splnené |
| Prehĺbiť spoluprácu so zariadeniami výchovného charakteru – CPPPaP, CŠPP, logopéd… | Poradenstvo a konzultácie s pracovníčkami CPPPaP pri riešení správneho postupu vo výchove a vzdelávaní detí so špecifickými problémami.  Pravidelná logopedická starostlivosť pre deti s narušenou komunikačnou schopnosťou. | splnené |
| Prehĺbiť spoluprácu s rodičmi. | Organizovanie podujatí v materskej škole spoločne s rodičmi.  Ocenenie ochoty rodičov poďakovaním na nástenke pri poskytovaní pomoci MŠ.  Vytvorenie priestoru na konzultácie a poradenské služby pre rodičov. | splnené |
| Prezentovať výsledky svojej práce. | Podujatia a aktivity materskej školy rozpísané v bode 10 | splnené |
| Podporovať multikultúrnu výchovu. | Školský vzdelávací program.  Vzájomné návštevy jednotlivých tried s VJM a VJS s rôznymi programami – divadielko, rôzne detské hry, oslavy fašiangov, príležitostne pri návštevách detí z iných krajín v našej materskej škole sa oboznamovať aj s jazykom iných národov, poznávanie rómskej kultúry. | splnené |
| Zabezpečiť aktivity na podporu zdravia, zdravého životného štýlu. Úzko spolupracovať s rodinou pri vytváraní a upevňovaní zdravých, výživových a stravovacích návykov. | Športové aktivity v rámci projektu OFDMS,  „Okienko zdravia” v šatniach detí –články o aktuálnych výživových aj výchovno – vzdelávacích trendoch, rozhovory s rodičmi….  Zapojenie sa školskej jedálne do projektu Školské mlieko a projektu Školské ovocie, Ochutnávky nátierok a šalátov pre rodičov | splnené |
| Zabezpečiť aktivity zamerané na environmnetálnu výchovu. | Školský vzdelávací program.  Školský projekt SEPARKO.  Environmentálne aktivity v MŠ – sadenie byliniek, kvetov, zeleniny a iných rastlín | splnené |
| Oživovať a zachovávať ľudové tradície. | Oslavy sviatkov Advent, Vianoce, Fašiangy, vynášanie Moreny, Veľká noc, Stavanie mája… | splnené |

**V rovine Personálne podmienky:**

|  |  |  |
| --- | --- | --- |
| **Cieľ** | **Ukazovatele** | **Plnenie** |
| Vypracovať kvalitný Školský vzdelávací program pre predprimárne vzdelávanie v materských školách | Vypracovanie Školského vzdelávacieho programu v súlade so Štátnym vzdelávacím programom pre predprimárne vzdelávanie v materských školách a jeho revidovanie | splnené |
| Podporovať odborný rast pedagogických zamestnancov, prepojiť ďalšie vzdelávanie pedagogických zamestnancov s rozvojom materskej školy a zlepšením ich perspektívy. | Absolvovanie aktivít podľa Ročného plánu vzdelávania pedagogických zamestnancov materskej školy na školský rok 2019/2020. | čiastočne  splnené |
| Pravidelne doplňovať učiteľskú knižnicu odbornou literatúrou. | Zakúpenie odbornej literatúry do učiteľskej knižnice. | splnené |

**V rovine Materiálne podmienky:**

|  |  |  |
| --- | --- | --- |
| **Cieľ** | **Ukazovatele** | **Plnenie** |
| Doplniť vybavenie školského dvora telovýchovným náradím. | Zakúpenie 2 pružinových hojdačiek a 1 vahadlovej hojdačky. | splnené |
| Skvalitniť materiálne a prevádzkové  podmienky v školskej kuchyni a v práčovni. | Zakúpenie kuchynských potrieb –mixér, hrnce, košíky, tácky, taniere, šálky. | splnené |
| Modernizovať výchovno – vzdelávací proces.  Dopĺniť kabinet učebných pomôcok novými učebnými pomôckami. | Využitie finančných prostriedkov určených na výchovu a vzdelávanie pre 5-6 ročné deti z kapitoly MŠ SR na:  Učebné pomôcky – k bádateľským aktivitám, k technickým aktivitám, digitálne pomôcky Bee Bot, Interaktívna stena,detské knihy, odborná literatúra, pracovné zošity, stavebnice, didaktické hry.....  výpočtová technika – 1 počítač, 2 tlačiarne  -zakúpenie detských kníh, odbornej literatúry, pracovných zošitov, stavebníc, didaktických hier... | splnené |
| Aktívne vyhľadávať a využívať doplnkové zdroje financovania aktivít materskej školy. | Oslovenie zákonných zástupcov detí o poskytnutie materiálnej alebo finančnej pomoci materskej škole pri realizácii rôznych podujatí, zabezpečení spotrebného materiálu na výchovno – vzdelávaciu činnosť prostredníctvom Združenia rodičov. | splnené |
| Skvalitniť spoluprácu so zriaďovateľom, občianskymi združeniami a organizáciami v oblasti získavania finančných prostriedkov na realizáciu projektov pre deti materskej školy | Oslovenie fyzických osôb, miestnych firiem a podnikateľov o darovanie 2% zo zaplatenej dane OZ Sub sole pri materskej škole. | splnené |
| Predstavovať verejnosti aktivity MŠ a zvýšiť informovanosť rodičov o aktivitách MŠ. | Konkrétne podujatia a aktivity sú rozpísané v bode 10  Články do regionálnych novín. | splnené |

**16.OBLASTI VÝCHOVNO-VZDELÁVACEJ ČINNOSTI, V  KTORÝCH MŠ DOSAHUJE DOBRÉ VÝSLEDKY A  OBLASTI, V KTORÝCH SÚ NEDOSTATKY A TREBA ÚROVEŇ VÝCHOVY A VZDELÁVANIA ZLEPŠIŤ:**

SWOT ANALÝZA MATERSKEJ ŠKOLY

|  |  |
| --- | --- |
| **SILNÉ stránky MŠ** | **SLABÉ stránky MŠ** |
| ●100% kvalifikovanosť pedagogických zamestnancov  ●vysoká odbornosť výchovy a vzdelávania  ●cieľ výchovy orientovaný na individuálne potreby dieťaťa, na jeho aktivitu  ●poskytovanie odborného poradenstva a konzultácií pre rodičov  **●**veľmi dobré podmienky na zaškolenie detí  ●starostlivosť o deti vyžadujúce špecifické podmienky vzdelávania  ●záujem pedagogických zamestnancov o ďalšie vzdelávanie  ●ponuka krúžkovej činnosti (mažoretky, oboznamovanie sa s anglickým jazykom)  ●aktívna spolupráca so základnými školami, ZUŠ, s CPPPaP, CŠPP, s klinickým logopédom, SOŠP v LC  ●cezhraničná spolupráca s materskými školami v Maďarskej republike a v Poľsku  ●materiálna i finančná podpora od rodičov  ●prezentácia materskej školy na verejnosti rôznymi kultúrnymi vystúpeniami  ●zalesnený školský dvor s bohatou zeleňou  ●v budove je práčovňa školská jedáleň  ●dobrá vybavenosť počítačovou technikou, učebnými pomôckami, detskou i odbornou literatúrou, hračkami,  ●aktivity OZ Sub sole získanie finančných prostriedkov–2% dane | ●rezervy v plánovaní výchovno-vzdelávacej činnosti  ●rezervy vo využívaní získaných poznatkov zo vzdelávaní v edukačných činnostiach s deťmi  ●rezervy v uplatňovaní inovačných metód a foriem učenia  ●rezervy vo vnútroškolskej kontrole  ●slabšia úroveň počítačovej gramotnosti u niektorých pedagogických zamestnancoch  ●rezervy v prezentácii činnosti materskej školy, slabšia informovanosť smerom k širšej verejnosti prostredníctvom webovej stránky materskej školy  ●nedostatočné projektové aktivity pedagogických zamestnancov materskej školy  ●rezervy vo využívaní netradičných foriem spolupráce s rodičmi v niektorých triedach (otvorené hodiny pre rodičov, spoluúčasť rodičov na výchovno-vzdelávacej činnosti, tvorivé dielne, návštevy rodiny, dotazníky...)  ●opotrebované zariadenie a nevyhovujúca vzduchotechnika v školskej jedálni  ●opotrebované oplotenie nedostatočne zabezpečujúce školský dvor proti vandalom  ●potrebná revitalizácia školského dvora |
| **PRÍLEŽITOSTI** | **RIZIKÁ** |
| ●dobrá možnosť širokej profilácie materskej školy v Školskom vzdelávacom programe  ●rešpektovanie osobného tempa a učebných štýlov detí  ●výmena pedagogických skúseností v uplatňovaní inovačných metód a foriem učenia  ●umožnenie ďalšieho vzdelávania pedagogických zamestnancov  ●propagácia materskej školy článkami o jednotlivých aktivitách materskej školy v regionálnych novinách, odborných časopisoch, prostredníctvom regionálnej televízie  ●zintenzívnenie projektových aktivít materskej školy  ●zaktivizovanie činnosti Rady školy i Rady rodičov, získanie ich na aktívnejšiu spoluprácu pri projektových aktivitách materskej školy  ●určenie garanta za pravidelné (mesačné) aktualizovanie aktivít materskej školy na webovej a FB stránke materskej školy  ●uspokojenie požiadaviek rodičov a detí v maximálnej miere  ●získanie primeranými racionalizačnými opatreniami optimálne množstvo finančných prostriedkov na zabezpečenie výchovno-vzdelávacieho procesu a prevádzky materskej školy  ●získanie finančných prostriedkov reagovaním na všetky výzvy na zabezpečenie rekonštrukcie školskej jedálne v spolupráci so zriaďovateľom  ●postupná generačná výmena pedagogických zamestnancov | ●neustála zmena školskej legislatívy  ●zvyšovanie výdavkov na prevádzku materskej školy zvyšovaním cien energií  ●nepriaznivá ekonomická situácia v niektorých rodinách  ●nedostatočný záujem zo strany rodičovskej verejnosti  ●strata motivácie pedagogických zamestnancov  ●zvyšujúci sa vek zamestnancov |

**17.ĎALŠIE INFORMÁCIE O MATERSKEJ ŠKOLE:**

1. ***Psychohygienické podmienky výchovy a vzdelávania***

Veľkosť a hygienická úroveň priestorov umožňuje realizáciu výchovno-vzdelávacej činnosti na kvalitnej úrovni. V materskej škole je zabezpečený uvoľnený, flexibilný denný poriadok, rešpektujú sa individuálne osobitosti detí, deťom sa poskytuje plnohodnotná a vyvážená strava a cielene sa organizuje pitný režim.

1. ***Spolupráca materskej školy s rodičmi a ďalšími organizáciami a inštitúciami, ktoré sa na výchove a vzdelávaní v školách podieľajú***

**Spoluprácu s rodičmi** hodnotím kladne, nakoľko sa podieľajú finančne i materiálne pri zabezpečovaní materiálneho vybavenia v jednotlivých triedach, niektorí aj pre celú MŠ. Prejavujú záujem o podujatia a aktivity materskej školy a aktívne sa ich zúčastňujú. Pedagogickí zamestnanci zabezpečujú v rámci pedagogického „okienka” odborné články týkajúce sa výchovy detí, zabezpečujú pre rodičov kontakt s odborníkmi. Podľa potreby rodičia vyhľadávajú poradenskú službu a konzultácie  s pedagogickými zamestnancami alebo s riaditeľkou MŠ.

**Spoluprácu so zriaďovateľom**hodnotím pozitívne, nakoľko nám v rámci svojich možností vychádzal v ústrety pri zabezpečovaní plynulej prevádzky materskej školy a vynaložil nemalé úsilie na získanie finančných prostriedkov na zabezpečenie rekonštrukcie budovy materskej školy s rozšírením kapacity a tým zároveň aj skvalitnenie podmienok na výchovu a vzdelávanie detí v materskej škole.

**Spolupráca so základnými školami** je na veľmi dobrej úrovni, s deťmi sme sa zúčastnili viacerých podujatí, ktoré školy organizovali:

**ZŠ FL S VJS** – HALOWEN – návšteva detí zo ZŠ v maskách v priestoroch materskej školy – 29. 10.; OTVORENÁ HODINA pre predškolákov – 17. 12; OTVORENÁ HODINA a TVORIVÉ DIELNE pre predškolákov a ich rodičov - 13. 02.;

**ZŠ –Školská** – PASOVANIE PRVÁKOV 11. októbra ; OTVORENÁ HODINA pre predškolákov - 16. decembra; OTVORENÝ DEŇ pre budúcich prvákov a ich rodičov - 19. februára;

**ZŠ Štefana Koháriho II. –Mládežnícka 7** – OTVORENÁ HODINA pre budúcich prvákov a ich rodičov – ;

**ZŠ Lajosa Mocsáryho Farská lúka 64/B** – v tomto školskom roku nebolo realizované spoločné stretnutie

Dobrú **spoluprácu** v priebehu školského roka sme mali aj s:

**- MŠ Daxnerova** – spoločné stretnutia s cieľom výmeny skúseností z práce pedagogických zamestnancov na metodickom dni- projekt Erasmus+;

**-ZUŠ** – spolupráca pri distribuovaní letákov o termínoch konania prijímacích skúšok do prípravných ročníkov jednotlivých odborov ZUŠ;

**-SOŠP v Lučenci**– spolupracovali sme pri podávaní súvislej pedagogickej praxe študentom školy v dvoch triedach materskej školy;

**-Centrom pedagogicko-psychologického poradenstva a prevencie** – poradenstvo a konzultácie pri výchove a vzdelávaní detí so ŠVVP , posudzovanie školskej zrelosti, predčasné zaškolenie detí, testy na celkové posúdenie školskej spôsobilosti;

**-klinickou logopédkou p. Mgr. Červenákovou-**prizabezpečení komplexnej logopedickej starostlivosti priestoroch materskej školy 1 x za 2 týždne,

**-Materskou školou  v Bielsko-Biala**výmena skúseností z výchovno – vzdelávacej práce prostredníctvom listov, osobné stretnutie sa v tomto školskom roku neuskutočnilo

**-miestnou organizáciou Csemadoku** – spoluúčasť na podujatiach organizovaných MO

**-Domom matice slovenskej *–*** vystúpenie detí s kultúrnym programom pri rôznych podujatiach, účasť na speváckej súťaži “SPIEVANKOVO”

1. ***Organizácia a podmienky výchovy a vzdelávania v materských školách v čase obdobia mimoriadneho prerušenia prevádzky kvôli prevencii nákazy COVID-19 v školskom roku 2019/2020***

-v čase od 16. marca 2020 do 07. júna 2020 bolo na základe rozhodnutí ministerky a ministra školstvamimoriadne prerušenie vyučovania v školách a školských zariadeniach, ktoré vyžiadalo v tomto období viacero organizačných zmien najmä čo sa týkalo podávania žiadostí o prijatie na predprimárne vzdelávanie na školský rok 2020/2021, zabezpečenia nových foriem udržiavania kontaktov s rodičmi, nakoľko každodenné osobné stretnutia boli rozhodnutím obmedzené, ako aj zabezpečenia zvýšenej dezinfekcie priestorov materskej školy,

-v spolupráci so zriaďovateľom sme zabezpečili pre zamestnancov dostatok dezinfekčných prostriedkov či už na osobnú hygienu a dezinfekciu ako aj osobné ochranné prostriedky, pre prevádzku materskej školy dostatok dezinfekčných prostriedkov potrebných pre zabezpečenie stanovených hygienicko-epidemiologických podmienok vo všetkých priestoroch materskej školy a v exteriéri materskej školy, papierových utierok a bezdotykových teplomerov,

-na základe výsledkov prieskumu medzi rodičmi o záujem navštevovať materskú školu ich dieťaťom od 08. júna 2020 materská škola opäť otvorila a zabezpečili sme organizáciu a podmienky výchovy a vzdelávania podľa aktualizovaných pokynov MŠVVaŠ SR,

-do materskej školy boli prednostne umiestnené deti podľa kritérií určených v rozhodnutí ministra,

-pred opätovným nástupom do materskej školy boli zákonným zástupcom, ktorí prejavili záujem navštevovať materskú školu ich dieťaťom doručené „Pokyny upravujúce podmienky prevádzky materskej školy do konca školského roku 2019/2020“ vypracované riaditeľkou materskej školy v súlade s dokumentom „*Organizácia a podmienky výchovy a vzdelávania materských škôl do konca školského roku 2019/2020“* vydaných MŠVVaŠ SR dňa 22.05.2020 a aktuálnych opatrení ÚVZ SR ako aj Prehlásenie zákonného zástupcu o zdravotnom stave dieťaťa,

-deťom, rodičom aj pedagogickým zamestnancom materskej školy v čase prerušenia prevádzky chýbali najmä tradičné spoločné aktivity a podujatia, ktorými sa utužovali vzťahy medzi deťmi, učiteľkami a rodičimi,

-otvorenie materskej školy výrazne prospelo k znovuobnoveniu získaných návykov detí, socializácie a u detí – predškolákov na upevnenie kľúčových kompetencií detí potrebných pre úspešné zvládnutie vzdelávania v základnej škole,

-zvýšenú pozornosť venovali učiteľky rozvíjaniu a upevňovaniu najmä hygienických návykov, osobitne osvojeniu si návyku umývať si ruky efektívnym spôsobom, ktorý zamedzuje prenos nákazy aj s využitím umiestnenia obrázkového materiálu v detských umyvárkach

-v čase uzatvorenia materskej školy z dôvodu prevencie nákazy COVID -19 od 16.03. 2020 do 07.06.2020 sme dali možnosť deťom a ich rodičom zapojiť sa do online výučby, vo veľkej miere využívali učiteľky FB stránku každej triedy, kde učiteľky prispievali rôznymi aktivitami a návodmi na prácu s deťmi v domácom prostredí, v*triede predškolákov* niektoré učiteľky využili aj videohovory s deťmi, ktorých rodičia prejavili záujem, vytvorili aj pracovné zošity s úlohami k témam podľa školského vzdelávacieho programu, doručili im ho osobne domov do schránky a prostredníctvom FB stránky a online hovorov komentovali riešenie zvládnutých úloh, predškoláci sa aktívne zapájali do výziev, plnili úlohy z výziev a fotografie a videá vkladali do FB skupín, s deťmi aj rodičmi boli učiteľky podľa záujmu aj v telefonickom kontakte a aj takou formou poskytovali spätnú väzbu

Príloha: Vyjadrenie Rady školy k predkladanej správe

Helena Kecskemétiová

riaditeľka MŠ-Óvoda